การจัดเก็บทรัพยากรสารสนเทศ

การจัดหมู่หนังสือระบบทศนิยมของดิวอี้ (**Dewey Decimal Classification)**หรือ ระบบ **DC**

ระบบการจัดหมวดหมู่แบบทศนิยมดิวอี้ เป็นระบบที่นิยมใช้แพร่หลายในห้องสมุดขนาดเล็กหรือขนาดกลางที่มีหนังสือทั่ว ๆ ไปหลายประเภท ไม่จำกัดเฉพาะสาขาวิชาใด เช่น ห้องสมุดโรงเรียน หรือ ห้องสมุดประชาชน เรียกกันย่อย ๆ ว่าระบบดิวอี้หรือระบบ DDC หรือระบบ DC

ระบบการจัดหมู่หนังสือแบบทศนิยมดิวอี้ได้ชื่อตามนายเมลวิล ดิวอี้ (Melvil Dewey : 2394-2474)บรรณารักษ์ชาวอเมริกัน คิดระบบดิวอี้นี้ขึ้นระหว่างที่เขาทำงานเป็นผู้ช่วยบรรณารักษ์ห้องสมุดของวิทยาลัย แอมเฮร์สท์ (AmherstCollege)

แผนการจัดหมู่หนังสือระบบทศนิยมดิวอี้ พิมพ์ออกเผยแพร่เป็นครั้งแรกในปี พ.ศ. 2419 และต่อจากนั้นก็ได้มีการปรับปรุงแก้ไขอีกเรื่อยมา แม้เมื่อดิวอี้สิ้นชีวิตลงแล้วก็คงมีคณะกรรมการจัดทำหนังสือทำหน้าที่เปลี่ยนแปลงแก้ไข และควบคุมการจัดทำสืบต่อ นับถึงปัจจุบันหนังสือดังกล่าวได้รับการจัดพิมพ์เป็นครั้ง21 (21 th edition)

ระบบการจัดหมู่หนังสือแบบทศนิยมดิวอี้ สัญลักษณ์ของการจัดหมู่หนังสือระบบนี้เป็นแบบบริสุทธิ์( Pure Notation ) มีเฉพาะตัวเลขอารบิคล้วน ๆ โดยมีสัญลักษณ์เป็นเลขอารบิคตั้งแต่ 000-999 และทศนิยมไม่จำกัดตำแหน่ง แบ่งสรรพวิยาการในโลกออกเป็น 10หมวดใหญ่

